open-index/open-wikipedia-markdown huggingface dataset:
Aurubis Finland

**Aurubis Finland Oy** on suomalainen yritys. Sen tuotantolaitokset sijaitsevat Porissa Kupariteollisuuspuistossa. Sen toiminta on ollut aiemmin osa Outokumpu Oy:tä. Aurubis Finland syntyi vuonna 2011 liiketoimintakaupalla, jolla Luvatan kuparisulaton kuilu-uuni ja kuparivalssaamo siirtyivät Luvatalta saksalaiselle Aurubis AG -konsernille. Aurubis Finland on konsernin omistama tytäryhtiö.

Valssattujen tuotteiden ohella Aurubis Finland toimittaa raaka-aineita Cuporille ja ostaa Luvatalta valssattujen tuotteiden valuaihioita ja myy takaisin valssattuja tuotteita. Päätuotteita ovat valssatut kuparituotteet teollisille asiakkaille ja arkkitehtuurituotteet muun muassa rakennusten julkisivuihin. Yhtiö on erikoistunut puhtaisiin kuparilajeihin.

Liikevaihto on 300 miljoonaa euroa, ja siitä vientiin menee noin 60 prosenttia. Tuotetusta lisäarvosta viennin osuus on kuitenkin 85 prosenttia. Päämarkkina-alue on Eurooppa. Yritys myy myös merkittäviä määriä tuotteitaan Amerikkaan ja Aasiaan. Henkilöstön määrä on 240. Pääkilpailijat ovat saksalaiset MKM- ja KME- konsernit sekä Revere USA:ssa. Pääsy markkinoille on turvattu Aurubis AG -konserniin kuuluvien neljän tehtaan yhteisellä myyntiorganisaatiolla.
H’milnykin piiri

**H’milnykin piiri** () on hallinnollinen piiri Ukrainan keskiosissa Vinnytsjan alueella. Piiri on perustettu alkujaan vuonna 1923. Piiriä laajennettiin merkittävästi heinäkuussa 2020. H’milnykin piiri rajautuu etelässä Vinnytsjan piiriin. Lisäksi lännessä naapurina on Hmelnytskyin alueen Hmelnytskyin piiri ja pohjoisessa Žytomyrin alueen Berdytšivin piiri. Piirin hallinnollinen keskus on H’milnyk (27&nbsp;158 as., 2021).

H’milnykin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Vinnytsjan alueen piirien lukumäärän kuuteen. Aiempaa laajemman H’milnykin piirin pinta-alaksi tuli 3&nbsp;702,0 neliökilometriä.

Ukrainan tilastokeskus arvioi H’milnykin piirin väkiluvuksi 183&nbsp;913 (1.1.2021). Piiri on väestöltään maaseutuvoittoinen. Kaupunkilaisiksi luokiteltiin 40,6 prosenttia piirin asukkaista (74&nbsp;707 as.), eli piirin kolmen kaupungin (Kalynivka, Kozjatyn ja H’milnyk) sekä kolmen kaupunkityyppisen taajaman väestö.


Khmilnitskyi-Vin-Raion.png|H’milnykin piiri oli huomattavasti nykyistä pienialaisempi ennen heinäkuun 2020 alueuudistusta.
Вінницька область. Хмільник DSC 8066.jpg|H’milnykin palatsi (1915).
Khmilnik District House of Culture.JPG|Piirin kulttuuritalo.
Khmilnik central district hospital (view of the facade).JPG|Piirisairaalaa.


## Lähteet

## Aiheesta muualla
Vjatšeslav Olijnyk

**Vjatšeslav Mykolajovytš Olijnyk** (, s. 27. huhtikuuta 1966 Ždanov, Ukrainan SNT, Neuvostoliitto) on ukrainalainen kilpauransa päättänyt kreikkalais-roomalaisen tyylin painija, olympiavoittaja ja Euroopan mestari.

Pääasiassa 90 kilogramman painoluokassa kilpaillut Olijnyk voitti Ukrainan edustajana olympiakultaa Atlantassa 1996, MM-hopeaa Tampereella 1994, Euroopan mestaruuden Ateenassa 1994 ja kaksi himmeämpää EM-mitalia. Lisäksi hän ylsi Neuvostoliiton trikoissa MM-pronssille Ostiassa 1990. Sydneyn kesäolympialaisissa 2000 Olijnyk sijoittui 85 kilogramman painoluokassa 14:nneksi ja vuoden 1997 MM-kilpailuissa 97 kilogramman painoluokassa kuudenneksi.

## Lähteet
* 
* Oleynik, Vyatsheslav (UKR) International Wrestling Database 

### Viitteet
Itšnja

**Itšnja** () on kaupunki Ukrainan Tšernihivin alueella Itšenkajoen varrella. Itšnja on osa Prylukyn piiriä. Vuoden 2021 alussa Itšnjanissa arvioitiin asuvan 10&nbsp;585 henkeä. Ensimmäiset maininnat Itšnjasta ovat 1200-luvulta. Kasakkahetmanaatin (1649–1764) aikana kaupunki kuului Prylukyn rykmentin alueeseen. 1800-luvulla kaupungissa oli tekstiiliteollisuutta, nykyisin tärkein elinkeino on maatalous.

## Kuvagalleria

Tiedosto:Fair in Ukraine.jpg|Markkinat Itšnjassa, Vasil Šternberg, 1830-luku
Tiedosto:Воскресенська церква.JPG|Ylösnousemuksen kirkko


## Lähteet
Vladimir Makei

**Vladimir Vladimirovitš Makei** (, ; 1958 Hrodnan alue – 26. marraskuuta 2022) oli valkovenäläinen diplomaatti ja poliitikko.

Makei valmistui Minskin vieraiden kielten pedagogisesta valtioninstituutista vuonna 1980 ja siirtyi palvelukseen Neuvostoliiton, sitten Valko-Venäjän armeijassa. Hän on sotilasarvoltaan eversti. Makei valmistui Itävallan ulkoministeriön diplomaattisesta akatemiasta vuonna 1993. Hän aloitti toimintansa Valko-Venäjän ulkoministerinä 20. elokuuta 2012. Tätä ennen hän oli toiminut muun muassa Valko-Venäjän edustajana Euroopan neuvostossa 1996–1999, Valko-Venäjän presidentin avustajana 2000–2008 ja presidentin hallintopäällikkönä 2008–2012.

Makei oli naimisissa ja hänellä on kolme lasta.

## Lähteet
Baštanka

**Baštanka** () on kaupunki ja Baštankan piirin (136&nbsp;739 as., 2021) hallinnollinen keskus Ukrainan eteläisen Mykolajivin alueen itäosassa. Kaupungissa on vuoden 2021 alun arvion mukaan 12&nbsp;327 asukasta. Kaupungista on 66 kilometriä lounaassa sijaitsevaan aluekeskus Mykolajiviin, ja noin 108 kilometriä koillisessa sijaitsevaan Kryvyi Rihiin. Baštankasta on lähimmälle rautatieasemalle (Javkino) 11 kilometriä.


The House of Culture in Bashtanka.jpg|Baštankan kulttuuritalo.
Баштанський краєзнавчий музей.jpg|Kotiseutumuseo.



## Lähteet

## Aiheesta muualla

*Baštanka: sääennuste   (meteo.gov.ua)
Hobart-luokka

**Hobart-luokka** on Australian laivaston kolmen ohjushävittäjän muodostama alusluokka. Niiden suunnittelu perustui Navantian F100 -fregattiin ja niihin on asennettu AEGIS-järjestelmä.

## Alukset
Kolme alusta tilattiin lokakuussa 2007. Alkuperäinen tilaus sisälsi myös option neljännestä aluksesta, mutta sitä ei lunastettu. Air Warfare Destroyer (AWD) Alliance vastasi alusten valmistuksesta. Ne perustuivat espanjalaisen Navantian F-100 fregattiin, jonka projektinimenä Australiassa oli SEA 4000. Kukin hävittäjä koostui 31 lohkosta, jotka valmistettiin kolmella eri telakalla. Kokoamisesta vastasi ASC Adelaidessa. 

Lohkojen valmistajiksi valittiin toukokuussa 2009 ASC, NQEA Australia ja Forgacs Groups, mutta kaksi kuukautta myöhemmin BAE Systems Australia korvasi NQEA:n. Lokakuussa 2010 alkoivat ongelmat, kun BAE Systemsin Melbournessa valmistama keskilohko oli väärin mitoitettu. Tämän laskettiin aiheuttavan puolen vuoden viiveen, mikä kuitenkin osoittautui optimistiseksi. Ministerit tekivät toukokuussa 2011 päätöksen BAE Systemsille määrättyjen lohkojen valmistuksen siirrosta muille Australian telakoille ja Navantialle Ferroliin.

## Lähteet
*

### Viitteet
Varva

**Varva** () on kaupunkityyppinen taajama Ukrainan Tšernihivin alueella. Varva on osa Prylukyn piiriä. Vuoden 2021 alussa Varvan taajamassa arvioitiin asuvan 7&nbsp;689 henkeä.

## Kuvagalleria

Tiedosto:Варва.JPG|Katunäkymä Varvasta
Tiedosto:Варва. Центр..JPG|Muistomerkki Varvan keskustassa


## Lähteet
Tranquilizer Gun

**Tranquilizer Gun** on Segan vuonna 1980 julkaisema videopeli. Pelissä on tarkoitus ampua eläimiä ja sen jälkeen kantaa kyseiset eläimet autoon. Eri eläimistä saa erilaisen pistemäärän esimerkiksi käärmeestä saa 200 ja elefantista 500 pistettä. Kolikkopeli käyttää Zilog Z80-suoritinta ja siinä on neljään suuntaan liikkuva joystick.
Solwezi

**Solwezi** on kaupunki Sambiassa ja se on Luoteisen maakunnan pääkaupunki. Solwezissa on noin 65000 asukasta. Suurin osa asukkaista kuuluu kaonde-heimoon, mutta alueella asuu myös paljon lundaa sekä luvalea puhuvia ihmisiä.

Alueen merkittävin teollisuus ovat kaivokset; noin 10 km Solwezista pohjoiseen sijaitsee Kansanshin kaivos ja noin 65 km länteen sijaitsee Lumwanan kaivos. Kansanshin kaivoksen avaaminen sai Solwezin kaupungin voimakkaaseen kasvuun ja kaupunkiin on rakennettu paljon uusia asuntoja sekä toimistorakennuksia.

Solwezin kaupunki ei ole erityisen koristeellinen tai varsinainen turistikaupunki, mutta se on alueen suurin asutuskeskus. Monet matkailijat pitävät Solwezia kuitenkin pysähdyspaikkana matkansa varrella, esimerkiksi matkalla Kafuen kansallispuiston pohjoisiin osiin. Kaupungista löytyvät muun muassa Sambian yleisimpien pankkien toimipisteet sekä suuri ostoskeskus. Majoituspaikkoina Solwezista löytyy hotelli, erilaisia majataloja sekä muita pienimuotoisempia majoituspaikkoja.

Vähän matkan päässä Solwezista sijaitsee Kifubwa-joen varrella oleva Kifubwan kallioseinämä, josta on löydetty kivikauden ihmisten kirjoitusta tai kaiverruksia.

## Lähteet

## Aiheesta muualla
Kadonnutta kahvilaa etsimässä

**Kadonnutta kahvilaa etsimässä** on antologia, jonka ovat toimittaneet Eero Balk ja Tapani Kärkkäinen. Antologia on ilmestynyt 2000 Otavan kustantamana. Antologia sisältää kahviaiheisia suomennoskatkelmia.

## Sisällys
Lähde:

* Picadorin julistus ja hinnasto
* Peter Altenberg, Niin minusta tuli
* Johann Sebastian Bach, Kahvikantaatti
* Karl Baedeker, Itävalta-Unkarin kahvilat ja konditoriat
* Eduard Bagritski, Oi kahvi makoisa, ja kuivat mantelit, runo
* Eduard Bass, Röyhtäilyä Unionissa
* Eduard Bass, Viikonloppu Unionissa
* Elsa Björkman-Goldschmidt, Wienin kahvilat
* Tadeusz Boy-Zelenski, Älyn pajat
* Slavenka Drakulic, Ja presidentti juo kahvia Jelačicin aukiolla
* Wilhelm Droste, Kahvinjuonnin tärkeydestä
* Ilja Ehrenburg, Paholaisia ja kermavaahtoa
* Ota Filip, Vihreä nainen
* Franz Fühmann, Gerbeaud'n herkut
* Stanislaw Grzelak, Poika punaisessa univormussa
* Ulf Peter Hallberg, Historiankirjoitusta
* Julia Hartwig, Kahvilla, runo
* Dagmar Hilarová, Therienstadtin kahvilassa, runo
* Milena Jesenská, Kahvila
* Gina Kaus, Uusi vallasväki kahvilassa
* Srečko Kosovel, Vahva, huumaava, runo
* Kajetan Kovič, Ukot, runo
* Miroslav Krleža, Skandaali kahvilassa
* Anton Kuh, Ajan henki kirjallisuuskahvilassa
* Anton Kuh, Mélange=maitoa+kahvia
* A. I. Kuprin, Marabut
* Erich Kästner, Tottumuksen voima
* Emil Artur Longen, Etsivä löytää
* Oleh Lyšeha, Café
* Claudio Magris, Caffe San Marco
* Janez Menart, Croquis, runo
* Viktor Neborak, Kahvi, runo
* Olavi Paavolainen, Kultaisen sarven kahvilassa
* Alice Pinková, Sacherkakkureseptejä
* Alice Pinková ja Karel Pinka, Kahvireseptejä
* Milan Fefík Podobsky, Prahan ensimmäinen kahvila
* Alfred Polgar, Café Centralin teoria
* Milan Pugelj, Vainaja
* Joseph Roth, Zipper katoaa
* Irja Salla, Wien. Café Westbahnhof
* Jaroslav Seifert, Konserttikahvila, runo
* Jaroslav Seifert, Toyen Slaviassa
* Antoni Słonimski, Picador
* Friedrich Torberg, Continentalin Wagreniana
* Friedrich Torberg, Hankalat ihailijat
* Friedrich Torberg, Hätä keinot keksii
* Friedrich  Torberg, Kahvilavakoilua
* Friedrich Torberg, Kanta-asiakkaan ilot ja surut
* Friedrich Torberg, Lopun alkua
* Friedrich Torberg, Opettavainen luento
* Friedrich Torberg, Pientä purtavaa
* Friedrich Torberg, Tarjoilijapiste
* Friedrich Torberg, Maailmankatsomusten törmäys
* Friedrich Torberg, Tili ei toimi
* Friedrich Torberg, Tungettelu saa paikkansa
* Friedrich Torberg, Uhkarohkea matka
* Mika Waltari, Kahvia ja väkeviä
* Bruno Walter, Laiskan miehen kahvila

## Lähteet
Capella (täsmennyssivu)

**Capella** voi tarkoittaa seuraavia:

* Capella, *α Aurigae*, Ajomiehen tähdistön kirkkain tähti
* Capella, Kuun kraatteri
* Capella, Siuntion seurakuntayhtymän toimitila Siuntion asemakylän liikekeskuksessa
* Capella-nimisiä laivoja:
** M/S Capella, ruotsalainen Merenkurkussa liikennöivä yhteysalus
** M/S Capella, *Capella av Stockholm*, myöh. M/S Mermaid II, Itämerellä 1972–2009 liikennöinyt ro-ro-matkustajarahtialus
** HMS Capella (T123), Ruotsin laivaston Spica-luokan torpedovene
* Capella-nimisiä henkilöitä:
** Martianus Capella (400-luvulla), roomalainen uusplatonilainen filosofi ja kirjailija
** Pete Capella (s. 1977), yhdysvaltalainen ääninäyttelijä
Kuninkuusravit 1982

**Kuninkuusravit 1982** järjestettiin Kuopiossa Sorsasalon raviradalla 31. heinäkuuta – 1. elokuuta 1982. Ne olivat järjestyksessään 51. Kuninkuusravit ja kolmannet Kuopiossa pidetyt. Aikaisemmin oli kilpailtu Kuopion vanhalla raviradalla vuosina 1959 ja 1967.

Ravinkuninkuuden voitti Pentti Savolaisen ohjastama ja valmentama Vekseli, joka saavutti uransa neljännen perättäisen kuningastittelin. Ravikuningattareksi kruunattiin Seppo Ristimäen ohjastama Puhetyttö.

## Kuninkuuskilpailu
Kuninkuuskilpa ratkesi käytännössä jo avausmatkalla Vekselin voittaessa helposti keulapaikalta 2,8 sekunnin erolla toiseksi kirineeseen Vireeniin. Sekavassa lähtökiihdytyksessä suurin osa muista osallistujista laukkasi viimeistään ensimmäiseen kaarteeseen mentäessä. Vekselin ohella ainoastaan Vireeni ja Postin-Kuva selvisivät laukatta. Vekselin mahdolliseksi haastajaksi arvioitu Vokker menetti mahdollisuutensa tultuaan hylätyksi pitkästä laukasta. Kuninkuuskilpailun avausmatka oli Vekselin pitkän uran 200. startti ja 100. voitto.

Mailin kilpailussa Vekseli laukkasi lähtökiihdytyksessä, mutta sai kärkihevoset nopeasti kiinni ja jyräsi viimeisellä kierroksellä kärkeen kolmatta rataa pitkin. Toiseksi sijoittui keulapaikalla juossut Vokker, kun taas avausmatkan kakkonen Vireeni oli maalissa vasta kahdeksas. Voittoaika 22,3a oli Sorsasalon uusi rataennätys. Vekselin johto kokonaiskilpailussa kasvoi jo 7,3 sekuntiin Vireenin onnistuessa säilyttämään kakkostilansa.

Päätösmatkana juostulla 3 000 metrillä kärkeen kiihdytti aluksi Viltter, jonka Vekseli tavoitti pian siirtyen samalla johtopaikalle. Vekseli hallitsi tapahtumia maaliin saakka ja voitti selvästi ennen Viltteriä ja Volttia. Kokonaiskilpailussa Vekselin ero kasvoi peräti 15,1 sekuntiin. Kyseessä oli suurin ero sitten Akapeetuksen, joka voitti 18 sekunnilla vuonna 1951. Vekselin kokonaisaika oli myös kuninkuuskilpailun uusi ennätys. Kokonaiskilpailun toinen oli kolme tasaista esitystä tehnyt yllättäjä Hilun-Mestari, joka pääsi mukaan varahevosena Ruutu-Pojan poisjäännin myötä. 

### Osallistujat

### Tulokset

## Kuningatarkilpailu
Lauantaina juostun avausmatkan voitti hallitseva ravikuningatar Hipo, joka kiri tasaisessa maalintulossa ykköseksi ennen Puhetyttöä ja Aiheen-Iloa. Mailin kilpailussa Hipo sortui lähtölaukkaan, mutta onnistui lopulta nousemaan viidenneksi. Lähdön voitti toisesta ulkoa kirinyt Aiheen-Ilo ja toiseksi sijoittui johtavan rinnalla matkannut Hulpu.

Ennen viimeistä osalähtöä kokonaiskilpailun kärjessä oli Aiheen-Ilo perässään Puhetyttö 0,1 ja Hipo 0,9 sekunnin erolla. Päätösmatka ratkesi ohjastaja Seppo Ristimäen taktikointiin hänen ohjastamansa Puhetytön ravatessa johtaneen Hipon takana. Loppusuoralla Ristimäki keskittyi säilyttämään vajaan sekunnin johtoasemansa Hipoon Aiheen-Ilon yrittäessä kiriä takaa. Puhetyttö saavutti ravikuningattaren tittelin 0,4 sekunnin erolla Hipoon ja 0,6 sekunnin erolla Aiheen-Iloon, vaikkei voittanut yhtään osalähtöä.

### Osallistujat

### Tulokset

## Lähteet
Kyber

**Kyber**- tai **cyber**-alkuisilla sanoilla on monia ristiriitaisia merkityksiä. Arkisessa kielenkäytössä sana kyber voidaan liittää yhtä hyvin sotaan kuin seksiin. 

Norbert Wiener muodosti sanan *cybernetics* eli kybernetiikka kreikan kielen sanasta χυβερνήτης (chyvernitis) “ruorimies” vuonna 1948 . Nykykreikan κυβερνήτης (kyvernítis) tarkoittaa kuvernööriä. 

Kyborgi-sana (kyberneettinen + organismi) luotiin vuonna 1960 . Kybermiehet ovat vuodelta 1966. 1990-luvulla kyber-sanaa käytettiin monien tietotekniikaan liittyvien uusien sanojen osana, mutta sittemmin se jäi pois muodista. Armeijan sanastossa se on edelleen yleinen. 

Sana esiintyy mm. seuraavissa termeissä:

* C.S.I. Cyber, yhdysvaltalainen rikosdraamasarja vuodelta 2015
* Cyber-tyyli, yksi goottikulttuuriin kuuluvista pukeutumistyyleistä
* Kyberavaruus, tietokoneiden ja niiden yhteyksien muodostama virtuaalinen ulottuvuus.
* Kyberetiikka, tietoverkkojen eettisiä kysymyksiä pohtivaa filosofiaa
* Kyberfeminismi, tietotekniikan feminististä tarkastelua
* Kyberfyysinen järjestelmä, fyysisen ja virtuaalisen toimintaympäristön yhdistämistä
* Kyberhyökkäys, tietoteknisiin kohteisiin tehty hyökkäys
* Kyberihmiset, Doctor Who -televisiosarjan kuvitteellinen kyborgilaji
* Kybermaanantai, Black Friday -viikonlopun jälkeinen ostospäivä
* Kyberneettinen kapina, tekoälyn tai robottien kapina ihmisiä vastaan
* Kybernetiikka, järjestelmien säätö- ja viestintätapahtumia tutkiva tiede
* Kyberpsykologia, teknologiaan liittyvä psykologian ala
* Kyberpunk, tieteisfiktion alalaji
* Kyberrikollisuus, rikollisuuden laji, johon liittyy tietokoneen tai tietoliikenneverkkojen käyttö.
* Kyberseksi, internetin kautta tapahtuvaa seksuaalista kanssakäymistä
* Kybersodankäynti, internetliikenteen vakoilua ja häirintää sodassa
* Kybersuurlähettiläs, Suomen ulkoministeriössä palveleva virkamies, jonka vastuualue on kyberturvallisuus
* Kyberturvallisuus pyrkii suojaamaan yhteiskuntaa tietojärjestelmien häiriöiden vaikutuksilta
* Kyberturvallisuuskeskus, Suomen kansallinen tietoturvaviranomainen
* Kyborgi, sanoista kyberneettinen + organismi; biologinen eliö, johon on yhdistetty tekniikkaa

## Lähteet
2,4-lutidiini

**2,4-lutidiini** (C7H9N) eli **2,4-dimetyylipyridiini** on pyridiinijohdannaisiin kuuluva aromaattinen orgaaninen yhdiste. Yhdistettä voidaan käyttää orgaanisen kemian synteeseissä. 

## Ominaisuudet, valmistus ja käyttö
Huoneenlämpötilassa 2,4-lutidiini on väritöntä tai kellertävää nestettä. Yhdiste liukenee veteen ja liukenee myös etanoliin ja dietyylieetteriin. Aine on heikko emäs ja sen pKa-arvo on 6,63. 2,4-lutidiinin 2- ja 4-asemissa olevien metyyliryhmien metyyliryhmän protonit ovat poikkeuksellisen happamia ja äärimmäisen voimakas emäs kykenee ottamaan protonin vastaan. Emäksen valinnalla voidaan vaikuttaa luovuttaako protonin 2- vai 4-asemassa oleva metyyliryhmä vai molemmat.

2,4-lutidiinia esiintyy kivihiilitervassa, josta sitä eristetään tislaamalla.

2,4-lutidiinista valmistetaan muun muassa lutidiinihappoa, lääkeaineita, väriaineita ja hyönteismyrkkyjä.

## Lähteet
Bartholomäus Ringwaldt

**Bartholomaeus Ringwaldt** (28. marraskuuta 1532 Frankfurt an der Oder, Saksa – 1599, Langenfeld, Brandenburg, Saksa) oli saksalainen luterilainen pappi, runoilija ja virsirunoilija.

Ringwaldt vihittiin papiksi 1577 ja toimi pappina Langenfeldtissä.

Hän on kirjoittanut laajan opetusrunon ”Die lauter Wahrheit” (Puhdas totuus) ja sitäkin merkittävämmän runoelman ”Christliche Warnung des treuen Eckart” 1590 (Uskollisen Eckartin kristillinen varoitus). Se kertoo Danten ''Jumalaisen näytelmän'' tavoin mitä hurskas mies näki vaelluksellaan läpi helvetin ja taivaan. Kirja oli aikanaan suosittu, ennen vuotta 1700 siitä oli otettu 34 painosta.

Ringwaldt oli aikakautensa merkittäviä virsirunoilijoita, hän on kirjoittanut ainakin 165 virttä. 59 hänen virttään julkaistiin Hallessa 1858. Johann Sebastian Bach on käyttänyt hänen kirjoittamiaan virsiä kantaateissaan, muun muassa BWV 113, BWV 131, BWV 166, BWV 168, BWV 307 ja BWV 334.

Suomen evankelis-luterilaisen kirkon virsikirjassa on kaksi Ringwaldtin virttä. Keskiaikaisen Dies irae, dies illa -sekvenssin pohjalta saksalainen Joachim Magdeburg on kirjoittanut virren vuonna 1565, jonka Ringwaldt muotoili uudelleen 1586 virreksi "Es ist gewißlich an der Zeit". Se on suomennettu vuoden 1701 virsikirjaan ja on vuoden 1986 virsikirjassa virsi 155 ”Jo Herran päivä läsnä on”. Virren tekstin on uudistanut komitea 1937 ja sen sävelmänä on Heikki Klemetin koraali vuodelta 1905.

Virsi 278 ”Oi armon lähde ainoa” (Herr Jesu Christ, du höchstes Gut, 1588). Se on suomennettu virsikirjaan 1685. Teksti on uudistettu 1937 ja 1984 (Niilo Rauhala). Virren sävelmä on saksalainen koraali vuodelta 1562.

Ruotsin kirkon virsikirjassa sekvenssi ”Dies irae” on virsi 634. Siinä sekvenssi ja Joachim Magdeburgin ja Ringwaldtin virsi ”On Herran päivä koittava” vuorottelee siten, että kaksi kuoroa laulaa vuorotellen sekvenssiä "Koittaa päivä vihan ajan" ja seurakunta yhtyy kuoron säkeistöjen lomassa virren säkeistöihin. Sekä sekvenssin ja virren on uudelleen kääntänyt Pekka Kivekäs 1998. Virren sävelmä on saksalainen koraali vuodelta 1533.

## Lähteet
Izmajilin piiri

**Izmajilin piiri** () on aluehallinnollinen piiri Ukrainan Odessan alueella. Piiri on perustettu vuonna 1954 (ollut myös 1940-41) ja sitä laajennettiin merkittävästi heinäkuussa 2020. Piiri rajoittuu pohjoisessa Bolhradin ja Bilhorod-Dnistrovskyin piireihin, idässä Mustaanmereen, etelässä Tonavan vastarannalla sijaitsevaan Romaniaan ja luoteessa Moldovaan. Piirin hallinnollinen keskus on Izmajiln kaupunki (70&nbsp;731 as., 2021).  

Izmajilin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Odessan alueen piirien lukumäärän seitsemään. Tällöin Izmajilin piirin pinta-alaksi tuli 3&nbsp;237,4 neliökilometriä.

Ukrainan tilastokeskus arvioi Izmajilin piirin väkiluvuksi 207&nbsp;333 (1.1.2021). Asukkaista kaupunkilaisia oli 58,0 prosenttia (120&nbsp;244 as.), ja he asuivat jossain piirin neljästä kaupungista (Vylkove, Izmajil, Kilija ja Reni) tai yhdessä kaupunkityyppisessä taajamassa. Ennen heinäkuun 2020 alueuudistusta, Izmajilin piiri kattoi huomattavasti suppeamman pinta-alan ja piirissä asui vähemmän väkeä. Vuoden 2001 väestönlaskennan mukaan silloisen Izmajilin piirin väestö (54&nbsp;692 as.) oli kansallisuudeltaan monikulttuurista: 28,9&nbsp;% oli ukrainalaisia, 27,0&nbsp;% bulgarialaisia, 26,7&nbsp;% moldovalaisia ja 16,1&nbsp;% venäläisiä.

## Lähteet

## Aiheesta muualla
Lotte (muusikko)

**Lotte** (* 14. heinäkuuta 1995 Ravensburg) ; *Charlotte Rezbach* käyttää taiteilijanimeä *LOTTE. Hän*  on saksalainen laulaja-lauluntekijä Ravensburgista. 

## Elämäkerta
Lapsena Rezbach otti klassisen laulun oppitunteja ja oppi soittamaan kitaraa, pianoa ja viulua. Hän meni *koulutuskeskukseen St. Konrad Ravensburg ja Weingarten* molempien kaupunkien rajalla. Ala-asteella hän osallistui siellä yhteistyöluokkaan. Yläasteen hän kävi Spohn-Gymnasiumissa  Virallisen elämäkerran mukaan hän kirjoitti ensimmäisen laulunsa 13-vuotiaana. Valmistuttuaan lukiosta hän opiskeli ensin filosofiaa Innsbruckissa . 

Kesällä 2016 hän soitti festivaaleilla avauksena toisille muusikoille, kuten Max Giesinger, Benne ja Johannes Oerding - alun perin ilman bändin säestystä.  Samana vuonna hän julkaisi useita omia kappaleitaan YouTube-kanavallaan.

Debyytti single *Auf beiden Beinen* julkaistiin 31. Maaliskuu 2017. MDR Jump kuvailee ensimmäistä singleä kappaleeksi vapauden ja itsenäisyyden kaipauksesta ja "elämisestä täysillä".  Huhtikuussa 2017 levy-yhtiö Columbia Records Saksa teki sopimuksen Lotten kanssa.  Kuukautta myöhemmin julkaistiin seuraava single, *Fluchtreflex* , sekä lyriikkavideo YouTubessa. 14. heinäkuuta 2017 kappale *Pauken* julkaistiin kolmantena singlenä. MDR Jump kuvailee kappaletta toisaalta rakkaudesta ja vapauden tarpeesta ja toisaalta turvallisuudesta.  Heidän debyyttialbuminsa *Querfeldein* julkaistiin 15. syyskuuta 2017 ja se sijoittui 30. sijalle Saksan albumilistalla . Kiertueet seurasivat syksyllä 2017 ja keväällä 2018.   Helmikuussa 2018 julkaistiin uusi single nimeltä *Farben*.

Heidän toinen albuminsa *Glück* julkaistiin 11. lokakuuta 2019. Aiemmin kappale *Schau mich nicht so an* julkaistiin 10. huhtikuuta. Se julkaistiin ensimmäisenä singlenä saman vuoden toukokuussa. Toisena singlenä oli kappale *Auf das, was da noch kommt* yhdessä Max Giesingerin kanssa 23. elokuuta 2019.  4. lokakuuta 2019 julkaistiin kolmas single *Zu Jung*.

Vuonna 2020 hän julkaisi singlensä *Mehr davon*, joka toimii myös Celebrity Big Brotherin kahdeksannen kauden teemakappaleena.  Hän työskenteli tuomarina ohjelmassa Casting Show Dein Song 12. kaudella. 

21. päivänä toukokuu 2021 Lotte julkaisi kappaleen *Bleib nochn Tag (Ladadi)* . Musiikkivideo julkaistiin 6. kesäkuuta 2021.

Hän julkaisi Sebastian Fitzekin kanssa yhdessä kappaleen *Mauern* 24. syyskuuta 2021. Single *So wie ich* ilmestyi 28. tammikuuta 2022 ja uusin albumi *Woran hältst Du dich fest, wenn alles zerbricht?* 27. toukokuuta 2022. 

## Vastaanotto

ARD-aamulehti kuvailee laulaja-lauluntekijää laulajaksi, jonka musiikilliset esitykset kuulostivat, kuin suoraan hänen päiväkirjastaan otetuilta. Hänen sanoituksensa kertovat "kaipuusta, turvallisuudesta, rakkaudesta ja sydänsuruista". 

## Diskografia
### Studioalbumit

## Lähteet

## Aiheesta muualla
* LOTTE:n virallinen verkkosivusto
*
Družba (Prylukyn piiri)

**Družba** () on kaupunkityyppinen taajama Ukrainan Tšernihivin alueella. Družba on osa Prylukyn piiriä. Vuoden 2021 alussa Družban taajamassa arvioitiin asuvan 952 henkeä.

## Lähteet
Eemeli Hakoköngäs

**Eemeli Hakoköngäs** (s. 1989) on suomalainen sosiaalipsykologi ja historioitsija. 

## Akateeminen ura
Hakoköngäs on sosiaalipsykologian yliopistolehtori Helsingin yliopistossa ja Helsingin yliopiston sosiaalipsykologian dosentti. Hän on työskennellyt aikaisemmin sosiaalipsykologian yliopistonlehtorina Itä-Suomen yliopistossa Kuopiossa. Hakoköngäs väitteli tohtoriksi valtiotieteellisessä tiedekunnassa Helsingin yliopistossa vuonna 2017.  

Hakokönkään tutkimusaiheet käsittelevät muun muassa historian politiikkaa, poliittista psykologiaa sekä visuaalista sosiaalipsykologiaa. Hän on soveltanut tutkimuksissaan erityisesti Serge Moscoviciin kehittämää sosiaalisten representaatioiden teoriaa sekä Michael Billigin retorista sosiaalipsykologiaa. 

## Ammattiyhdistysliikkeen historioitsija
Hakoköngäs on kirjoittanut useita ammattiyhdistysliikkeiden historiateoksia. Vuonna 2018 julkaistiin Hakokönkään historiatutkimus Veturimiesten liitosta, joka on Rautatiealan Unionin edeltäjäliittoja. Vuonna 2024 julkaistu Lamaantumaton-teos keskittyi vuosiin 1989–2001 ja kuvasi SAK:n historian lisäksi suomalaista työmarkkinahistoriaa.

Ammattiyhdistysliikkeen historian lisäksi Hakoköngäs on tutkinut paikallis- ja järjestöhistoriaa, kuten vuonna 2020 julkaistun Eläkeliiton 50-vuotishistoriateoksen. Hakokönkäälle on myönnetty Tervola-mitali 2017 Tervolan kunnan paikallishistorian tallentamisesta. 

## Julkaisuja
* Hakoköngäs, E. (2017). Visual Collective Memory: A Social Representations Approach. Väitöskirja. Valtiotieteellisen tiedekunnan julkaisuja: 54. Helsingin yliopisto: Helsinki.
* Hakoköngäs, E., Kleemola, O., Sakki, I. & Kivioja, V. (2021). War in Images: Visual Narratives of Finnish Civil War in History Textbooks. Memory Studies, 14, 1002-1017. https://doi.org/10.1177%2F1750698020959812
* Hakoköngäs, E. & Martikainen, J. (2021). Visuaaliset menetelmät arkiajattelun tutkimuksessa. Teoksessa S. Ryynänen & A. Rannikko (toim.) Tutkiva mielikuvitus: Luovat, osallistuvat ja toiminnalliset tutkimusmenetelmät yhteiskuntatieteissä (ss. 82–99). Helsinki: Gaudeamus.
* Hakoköngäs, E., Halmesvaara, O. & Sakki, I. (2020). Persuasion Through Bitter Humour: Multimodal Discourse Analysis of Rhetoric in Internet Memes of Two Far-Right Groups in Finland. Social Media + Society. https://doi.org/10.1177%2F2056305120921575
* Hakoköngäs, E. (2020). Sukupolvien ketjussa: Eläkeliiton historia. Maahenki: Helsinki.
* Hakoköngäs, E. (toim.) (2017). Kahen puolen Kemijokea: Tervolan kunnan historia. Tervolan kunta: Tervola.
* Eemeli Hakoköngäs, *Lamaantumaton SAK 1989–2001*, SKS Kirjat 2024 

## Lähteet
Bolhradin piiri

**Bolhradin piiri** () on aluehallinnollinen, maaseutuvaltainen piiri Ukrainan Odessan alueella. Piiri rajoittuu idässä Bilhorod-Dnistrovskyin piiriin, etelässä Izmajilin piiriin sekä lännessä ja pohjoisessa Moldovaan. Piirin hallinnollinen keskus on Bolhradin kaupunki (14&nbsp;962 as., 2021).  

Bolhradin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Odessan alueen piirien lukumäärän seitsemään. Tällöin Bolhradin piirin pinta-alaksi tuli 4&nbsp;489,8 neliökilometriä. 

Ukrainan tilastokeskus arvioi Bolhradin piirin väkiluvuksi 146&nbsp;424 (1.1.2021). Väestön enemmistö asuu maaseudulla. Kaupunkilaisia oli 28,6 prosenttia (41&nbsp;821 as.), ja he asuivat joko jommassa kummassa piirin kahdesta kaupungista (Artsyz ja Bolhrad) tai jossain neljästä kaupunkityyppisestä taajamasta. Ennen heinäkuun 2020 alueuudistusta, Bolhradin piiri kattoi huomattavasti suppeamman pinta-alan ja piirissä asui vähemmän väkeä. 


Bolgradskyi-Ode-Raion.png|Bolhradin piiri oli huomattavasti pienialaisempi ennen heinäkuun 2020 aluemuutoksia.
Museum of History & Ethnography in Bolgrad.jpg|Bolhradin historiallis-etnografinen museo.

## Lähteet

## Aiheesta muualla
Matti J. Pulkka

**Matti Jalmari Pulkka** (8. marraskuuta 1903 Iisalmen maalaiskunta – 23. joulukuuta 1993) oli suomalainen 
rakennusmestari, yrittäjä ja yritysjohtaja, joka sai talousneuvoksen ja teollisuusneuvoksen arvonimet.

Pulkan vanhemmat olivat maanviljelijä Matti Pulkka ja Anna-Kaisa Lappalainen ja puoliso vuodesta 1948 opettaja Siiri Helena Pitkänen. Pulkka kävi kansakoulun ja Pohjois-Savon kansanopiston ja työskenteli sitten kotitilallaan. Käytyään Viipurissa Suomen Sahateollisuuskoulun uitto- ja metsälinjan hän valmistui metsäteknikoksi vuonna 1935 ja toimi sen jälkeen työnjohtajana useilla tie- ja siltarakennustyömailla. Suoritettuaan vielä Tampereen teollisuuskoulun vuonna 1938 hän jatkoi työskentelyään tietyömailla, mutta kouluttautui vielä kerran Kuopion teollisuuskoulussa, valmistuen rakennusmestariksi vuonna 1939.  Hänestä tuli ensin Kajaanin kaupungin rakennusmestari ja sitten Valkeakosken kauppalan rakennusmestari ja rakennustarkastaja, vuoteen 1941 saakka. 

Talvisotaan linnoitustöissä osallistunut Pulkka toimi jatkosodan aikana valtiovarainministeriön sotavahinkoarvioimisosaston palveluksessa. Sotien jälkeen 1944–1947 hän oli Kuopion maanviljelysseuran asutustoimikunnan tehtävissä, toimien muun muassa kenttämestarina ja rakennusneuvojana. Pulkka perusti vuonna 1947 oman rakennustoimiston, joka suunnitteli ja urakoi useita asuin-, liike-, tuotanto-, koulu- ja muita julkisia rakennuksia sekä myöhemmin pientaloja. Vuonna 1964 hän perusti toimiston yhteyteen kiinteistö- ja välitysliikkeen. Rakennus- ja kiinteistöalojen järjestötoiminnassa sekä alueellisessa yhteistyössä mukana ollut, Iisalmen kaupunginvaltuuston jäsenenä toiminut Pulkka sai talousneuvoksen arvonimen vuonna 1963 ja teollisuusneuvoksen arvonimen vuonna 1968.

## Lähteet
Johannes Daniel Falk

**Johannes Daniel Falk**  (28. lokakuuta 1768, Danzig, Saksa – 14. helmikuuta 1826, Weimar, Saksa) oli saksalainen filantrooppi, kirjailija ja runoilija.

Falk pääsi opiskelemaan vuonna 1791 Halleen klassista kirjallisuutta ja teologiaa. Hän toimi yksityisopettajana. Hän asettui 1798 Weimariin, jossa hän tutustui mm. runoilija Johann Goetheen, Johann Herderiin ja Christoph Martin Wielandiin ja saavutti kuuluisuutta kirjoittamalla satiirikirjoituksia.

Vuonna 1806 Jenassa käydyn Napoleonin sotaan liittyvän taistelun jälkeen hän alkoi toimia hyväntekeväisyystyössä perustamalla kenttäsairaalan ja sodan jälkeen lastenkodin kotikaupunkiinsa Weimariin. Hän keskittyi sairaiden, köyhien ja lasten auttamiseen. Kun sotavuonna 1813 riehunut kulkutauti oli vienyt hänen perheestään neljä lasta, hän otti omakseen orpolasten asian ja perusti silloiseen kotikaupunkiinsa Weimariin orpokodin. 

Falk on kirjoittanut myös joitain runoja ja lauluja, joista tunnetuin on joululaulu *O du fröliche, o du seilige*. Hän kirjoitti laulun orpokotinsa lapsille vuonna 1816.

Falkin joululaulu tunnetaan myös Suomessa useina käännöksinä eri virsi- ja laulukirjoissa, esim. *[[Oi sä riemuisa]]* sekä *Joulu riemukas* (Suomen ev. lut. kirkon virsikirjan virsi 35).

## Lähteet
Lydia Leonard

**Lydia Leonard** (s. 5. joulukuuta 1981 Pariisi) on brittiläinen näyttelijä. Hän on opiskellut Bristol Old Vic Theatre Schoolissa.

Leonard on esiintynyt muun muassa Broadway-näytelmässä *[[Susipalatsi]]*, josta hänelle myönnettiin Tony-palkintoehdokkuus vuonna 2015. Hänet tunnetaan myös televisiosarjoista *[[Gentleman Jack]]*, *[[Red Election]]* ja *[[Äidin uusi mies]]*. Lisäksi hän on näytellyt minisarjassa *[[Bloomsburyn ryhmä – elämä ja rakkaus]]* sekä elokuvassa *[[Last Christmas (elokuva)|Last Christmas]]* (2019). *[[The Crown (televisiosarja)|The Crown]]* -sarjan viidennellä tuotantokaudella Leonard esittää Cherie Blairia.

Leonardilla on irlantilaisia ja ranskalaisia sukujuuria. Britannian EU-kansanäänestyksen jälkeen hän päätti hankkia itselleen Irlannin passin.

## Lähteet

## Aiheesta muualla
*
Capella (Kuun kraatteri)

**Capella** on halkaisijaltaan 48,13 kilometrin levyinen kraatteri Kuussa, koordinaateissa -6,85 ° N, 34.12 ° W. 

## Lähteet
Viktor Neborak

**Viktor Neborak** () (s. 9. toukokuuta 1961 Ivano-Frankivsk, Javorivin piiri, Lvivin alue, Ukraina) on ukrainalainen kirjailija, kääntäjä, kriitikko ja kirjallisuudentutkija.

Neborak valmistui Lvivin yliopistosta 1983 pääaineenaan ukrainan kieli ja väitteli 1989 tohtoriksi. Hän on työskennellyt vuodesta 2009 vanhempana tutkijana Ukrainan tiedeakatemian Ivan Franko -instituutissa. Hän on glasnostin ja itsenäisen Ukrainan alkuaikojen visimdesiatnyky-sukupolven keskeinen edustaja. Hänen rooliaan edisti jäsenyys Bu-Ba-Bu-runoilijaryhmässä. Yhdessä Juri Andruhovytšin ja Oleksandr Irvanetsin kanssa hän elvytti ukrainalaisen kirjallisuuden. Ryhmä pyrki myös torjumaan tiettyjen kansallismielisten ahtaan näkemyksen ukrainalaisesta kulttuurista. Hän käynnisti ja johti 1990-luvulla kulttuuritapahtumaa Tretie Tysiatšolittia ('Kolmas vuosituhat'), jossa järjestettiin ukrainalaisten kirjailijoiden lukutapahtumia ja haastatteluja.

Neborakin esikoiskokoelma *Burštynovyi tšas* (Бурштиновий час) ilmestyi 1987. Oman äänensä hän kuitenkin löysi toisessa kokoelmassa *Litaiuša holova* (Літаюча голова)(1990). Myöhemmissä kokoelmissa hän on toisinaan poikennut tästä tyylillisesti. Sittemmin hän etääntyi Lvivin boheemimaailmasta. Hän asui jonkin aikaa Donbasissa ja on muistelmissaan kirjoittanut tästä vaiheesta. Hän kuului kirjailijaryhmään Psy Sviatoho Jura (Pyhän Yrjön koirat) ja on ukrainalaisten kirjailijaliittojen jäsen.

## Suomennettu runo
* Kahvi, teoksessa: *[[Kadonnutta kahvilaa etsimässä]]*, toim. Eero Balk ja Tapani Kärkkäinen. Helsinki: Otava 2000 

## Lähteet
Tampereen kasino

**Casino Tampere** oli Tampereen keskustassa sijainnut kasino. Kasinon omisti Veikkaus. Se avattiin joulukuussa 2021 ja suljettiin joulukuussa 2023.

Tampereen kasinon lisäksi Suomessa on Helsingin kasino, joka on myös Veikkauksen omistuksessa. Tampereen kasino oli sijoitettu Tampereen ytimeen Nokia Arenan aulaan. Tampereen kasinoa mainostettiin nykyaikaiseksi ja moderniksi täysi-ikäisten viihtymispaikaksi.

Veikkaus tiedotti marraskuussa 2023, että kasino suljetaan 9. joulukuuta. Yhtiön tavoitteena oli saada kasinon ensimmäisenä toimintavuotena noin 200&nbsp;000 kävijää, mutta kävijämäärä oli vain 60&nbsp;000&nbsp;–&nbsp;70&nbsp;000. Kasino on jäänyt tämänkin jälkeen tavoitteistaan.

## Lähteet
Dufva i Finland

**Dufva** (Ruotsin ritarihuoneen kirjoissa **Dufva i Finland**) oli keskiajalta lähtöisin ollut suomalainen aatelissuku. 

Suvun kantaisä, Olavi Pentinpoika, mainitaan Eerik Pommerilaisen aateloimaksi vuonna 1413, ja hän omisti Munkbyn Porvoon pitäjässä, joka sitten vuosisatoja oli suvun kotikartanona.

Olavi Pentinpojan jälkeläiset viidennessä polvessa olivat Olavi Pentinpoika Dufva (k. 1632), joka Sigismundin puoluelaisena pakeni Puolaan, mutta sittemmin sai luvan palata, sekä tämän veli Pietari Dufva, kirjoitettu Ruotsin ritarihuoneeseen vuonna 1625, ”jumalaton hulttio”, joka vuonna 1635 tappoi Ernst Creutzin. Suku sammui vuoden 1747 jälkeen.

## Lähteet

## Aiheesta muualla
* Dufva i Finland, aatelissuku Europeana heraldica, Kansallisarkisto
* Dufva (1400 - 1700) – *[[Kansallisbiografia]]*
* Dufva i Finland nr 95 - Gustaf Elgenstierna, Den introducerade svenska adelns ättartavlor
Ei oo helppoo

**Ei oo helppoo** on rap-artistiduo Seren studioalbumi, joka julkaistiin 10. kesäkuuta 2016.
## Kappaleet
# 
# 
# 
# 
# 
# 
# 
# 
# 
# 

## Lähteet
Ego Trip

**Ego Trip** on yhdysvaltalaisen Papa Roach -rockyhtyeen yhdestoista studioalbumi. Se julkaistiin 8. huhtikuuta 2022. 
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Kerros (albumi)

**Kerros** on rap-artisti Timi Lexikonin kolmas studioalbumi, joka julkaistiin 25. syyskuuta 2020.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Presidentti (televisioelokuva)

**Presidentti** on Jörn Donnerin ohjaama ja käsikirjoittama draama- ja televisioelokuva, joka ensiesitettiin 4. syyskuuta 2000 Yle TV1:n *Kotikatsomo*-ohjelmapaikalla.

Elokuva käsittelee valtaa. Se kertoo Annasta, joka solmii suhteen mieheen, josta tulee myöhemmin Suomen tasavallan presidentti.

## Lähteet
Maustetytöt X Agents

**Maustetytöt X Agents** on Maustetyttöjen ja Agentsin EP-levy, joka julkaistiin 22. huhtikuuta 2022.

Albumi julkaistiin kahtena eri vinyylipainoksena: keltaisella ja mustalla vinyylilevynä.

## Kappaleet
### A-puoli
# 
# 

### B-puoli
# 
# 

## Kokoonpano
### Maustetytöt
* Kaisa Karjalainen – laulu
* Anna Karjalainen – laulu

### Agents
* Esa Pulliainen – kitarat
* Kai Pulliainen – basso
* Kepa Kettunen – rummut
* Toni Liimatta – kitarat ja koskettimet

### Tuotanto
* Esa Pullainen – tuottaja, anaologinen äänitys (C-studio)
* Toni Liimatta – analoginen äänitys (C-studio)
* Risto Hemmi – miksaus (Finnvox)
* Pauli Saastamoinen – masterointi (Finnvox)
* Aki Roukala – valokuva ja A&R (Is This Art!)
* Jussi Karjalainen – kannet
* Gabi Hakanen – A&R (Vallila Music House)

## Arvostelut
* Helsingin Sanomat: 
* Kaleva: 
* Kulttuuritoimitus: 

## Lähteet
Ukrainan ulkoministeriö

**Ukrainan ulkoministeriö** () on Ukrainan hallituksen alainen ministeriö, jonka vastuulla on maan ulkopolitiikka.

Syyskuusta 2024 lähtien ulkoministerinä on toiminut Andri Sybiha.

Nykymuodossaan ministeriö perustettiin vuonna 1917, jolloin se edusti Ukrainan kansantasavaltaa. Ensimmäisenä ulkoministerinä toimi Oleksandr Šulhyn. Ministeriön työntekijöiden määrä on ollut hieman yli 2000.

## Lähteet

## Aiheesta muualla

* Ulkoministeriön kotisivut
Unlimited Love

**Unlimited Love** on Red Hot Chili Peppersin kahdestoista studioalbumi, joka julkaistiin 1. huhtikuuta 2022. Albumi on yhtyeen ensimmäinen sitten vuoden 2006 *[[Stadium Arcadium]]in*, jolla soittaa vuonna 2019 yhtyeeseen takaisin palannut kitaristi John Frusciante.

## Taustaa
The Getaway -albumin kiertueen jälkeen Red Hot Chili Peppers alkoi kirjoittaa materiaalia seuraavalle albumilleen kitaristi Josh Klinghofferin kanssa. Laulaja Anthony Kiedis ja basisti Flea eivät olleet kuitenkaan tyytyväisiä säveltämisen edistymiseen, ja he miettivät ottaako mukaan kitaristi John Frusciante. Frusciante oli äänittänyt useita albumeita yhtyeen kanssa, mutta hän jätti sen 2009 ja ryhtyi tekemään elektronista musiikkia. Haastattelussa Klinghoffer sanoi, ettei päätökseen liittnyt erimielisyyksiä: "Johnin paikka on ehdottomasti siinä bändissä... Olen onnellinen että hän on taas heidän kanssaan." Flea sanoi Klinghofferin eroamisen olleen hankalaa, mutta "artistina, [musiikillisesti] saman kielen puhumisen kannalta, Johnin kanssa työskentely on helpompaa. Menee takaisin huoneeseen, alkaa soittaa ja katsoo mitä tapahtuu.... se oli tosi jännittävää." Fruscianten pyynnöstä yhtye soitti läpi kappaleita heidän ensimmäiseltä kolmelta albumiltaan. Rumpali Chad Smith sanoi, kuinka Frusciante "halusi päästä uudelleen yhteyteen bändin kanssa, johon hän rakastui", ja Kiedis sanoi sen olevan kyse "paluusta perusasioiden ympärille" ja soittamisesta yhdessä ilman mitään odotuksia. 

Helmikuun 8. päivänä 2020 Frusciante esiintyi Red Hot Chili Peppersin kanssa (rumpali Stephen Perkins oli Chad Smithin sijaisena, koska tämä oli taidenäyttelyssä) ensimmäistä kertaa 13 vuoteen. Tapahtuma oli Tony Hawk Foundationin järjestämä muistotilaisuus tuottaja Andrew Burklen muistolle. Yhtyeen oli tarkoitus esiintyä kolmella festivaalilla toukokuussa, mutta ne peruttiin koronaviruspandemian takia. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Anthony Kiedis – laulu
* Flea – basso, taustalaulu
* John Frusciante – kitara, taustalaulu
* Chad Smith – rummut, lyömäsoittimet

## Arvostelut
* Kulttuuritoimitus: 
* Soundi: 

## Lähteet
Friedrich Layriz

**Friedrich Layriz** ( 30. tammikuuta 1808 Nemmersdorf, Franken, Saksa – 18. maaliskuuta 1859 Unterschwaningen, Saksa) oli saksalainen luterilainen pappi, virsirunoilija ja hymnologi. 

Layriz opiskeli Leipzigin yliopistossa, jossa hän suoritti filosofian tohtorin tutkinnon vuonna 1829 sekä Erlangenin yliopistoissa, jossa hän opiskeli teologiaa vuodesta 1833. Vuosina 1837–1842 hän toimi pappina Hirschlachissa, Merkendorfissa sekä Bayreuthissa, kunnes hänet siirrettiin papiksi Unterschwaningeniin erään virkaveljensä kanssa käydyn kirjallisen riidan seurauksena. 

Layriz kokosi valistuksen aikaa edeltäneen ajan virsien rytmillisiä sävelmiä sekä luterilaisia koraaleja, jotka olivat jääneet unohduksiin. Työllään hän vaikutti virsikirjojen valmisteluun erityisesti Baijerissa sekä saksankielisissä luterilaisissa seurakunnissa Pohjois-Amerikassa. Hänen julkaisemansa koraalikirjat eivät olleet historialliskriittisiä, vaan enemmänkin käyttökirjoja. Hän tutki myös reformaation ajan jumalanpalvelusta ja vaikutti liturgian ja diakonissalaitoksen perustajan Wilhelm Löhen näkemyksiin jumalanpalveluselämästä.

Layrizin julkaisema teoksia olivat muun muassa *CXVII Geistliche Melodien: meist aus dem 16. und 17. Jahrhundert* (1839), *Kern des deutschen Kirchenlieds von Luther bis auf Gellert* (1844) ja *Die Liturgie eines vollständigen Hauptgottesdienstes nach lutherischem Typus* (1855).

Hän julkaisi kirjassaan *Kern des deutschen Kirchenlieder* joululaulun "Es ist ein Ros entsprungen" ja kirjoitti siihen kolme lisäsäkeistöä, joista kaksi on säilynyt käytössä. Virsi on muun muassa Suomen evankelis-luterilaisen kirkon virsikirjassa virsi 23 "On ruusu Iisain juuren" (säkeistöt 1–2 saksalaisen munkki Conraduksen rukouskirjassa (1587–1588), säkeistöt 3–4 Friedrich Layriz (1844), suom. Nestor Järvinen (1871), uud. Anna-Maija Raittila (1979)).

## Lähteet
Last Pizza Slice

**Last Pizza Slice** (lyhennettynä LPS) on slovenialainen yhtye, joka on perustettu joulukuussa 2018. Yhtye edusti Sloveniaa vuoden 2022 Euroviisuissa kappaleella "Disko". Yhtye kilpaili Eurovision laulukilpailun ensimmäisessä semifinaalissa 10. toukokuuta, sijoittui 17:nneksi eli viimeiseksi eikä päässyt finaaliin.

## Yhtyeen jäsenet
Yhtyeeseen kuuluu viisi jäsentä: Filip Vidušin (laulu), Gašper Hlubič (rummut), Mark Semeja (sähkökitara), Zala Velenšek (basso ja alttosaxofoni) ja Žiga Žvižej (koskettimet).

## Lähteet
Ruuth i Finland

**Ruuth** (Ruotsin ritarihuoneen kirjoissa **Ruuth i Finland**) oli suomalais-ruotsalainen aatelissuku, jonka kantaisä Per Jönsinpoika Ruuth Porvoossa oli tanskalaista sukuperää ja aateloitiin 1559. Mahdollista on että Suomessa vielä elävä aateliton Ruuth-suku polveutuu siitä.

Suvun jäseniin kuuluvat mm:
*Theodoricus Petri Rutha, Piae cantiones -kokoelman julkaisija, Per Jönsinpoika Ruuthin poika
*Karl Ruuth (k. 1650), everstiluutnantti ja komendantti 30-vuotisessa sodassa, edellisen poika
*Erik Ruuth (1746-1820), soturi, kamarikollegion presidentti, kreivi, Kustaa III:n suosikki
## Lähteet

## Aiheesta muualla
*Ruuth (1500 - ) – *[[Kansallisbiografia]]*
*Ruuth i Finland nr 125 - Gustaf Elgenstierna, Den introducerade svenska adelns ättartavlor
Mariupolin kreikka

**Mariupolin kreikka** () on kreikan kielen murre, jota puhutaan Ukrainassa Asovanmeren pohjoisrannalla, jossa on ollut etnisten kreikkalaisten yhteisö antiikin ajoista 600-luvulta eaa. lähtien.

## Lähteet
Lanzo

**Lanzo** voi tarkoittaa ainakin seuraavia:

;paikannimenä:

* Lanzo Torinese, kunta Italiassa Piemonten alueella olevassa Torinon metropolikaupungissa
* Lanzo d'Intelvi
* Monastero di Lanzo, kunta Italiassa Piemonten alueella olevassa Torinon metropolikaupungissa
Lanzo Torinese

**Lanzo Torinese** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 4&nbsp;917 asukasta.

## Lähteet

## Aiheesta muualla
Ållongren i Finland

**Ållongren i Finland** eli **Ollongren** on vanha suomalainen aatelissuku. Suku on sammunut Suomessa eikä ole koskaan virallisesti kuulunut Suomen aateliin, mutta se elää nykyään Alankomaissa. Suvun nykyiset edustajat kirjoittavat nimen muodossa *Ollongren*.

Suvun esi-isä Olavi, Pepotin omistaja Porvoon pitäjässä, eli 1400-luvun keskivaiheilla. Niilo Olavinpoika mainitaan vuonna 1480 Porvoon pitäjän nimismiehenä. Tämän pojanpoika Niilo Pietarinpoika oli vuosina 1553–1555 Porvoon läänin voutina, mutta häntä syytettiin monista väärinkäytöksistä, kuten nimismiesvirkojen myynnistä sekä verojen kannosta suuremmilla ja suorituksesta pienemmillä puntareilla, ja hänet tuomittiin linnaoikeudessa Turussa ”kuninkaallisen majesteetin varkaana” hengiltä joulukuussa 1556. Ilmeisesti tuomiota ei kuitenkaan pantu täytäntöön ja hän sai omaisuudellaan ostettua henkensä, sillä hän kuoli vasta vuonna 1573. Hänen samanniminen pojanpoikansa, joka avioliittonsa kautta tuli Haikon kartanon herraksi, kirjoitettiin vuonna 1625 suvun puolesta Ruotsin ritarihuoneeseen, jolloin hän sai terhoja esittäneen vaakunansa mukaan nimen *Ållongren i Finland*. Ritarihuoneella ollut toinen Ållongren-suku sai nimen *Ållongren i Östergötland*. Suvun numeroksi tuli 115.

Suku korotettiin ritarihuoneella vuonna 1778 uudelleenperustettuun ritarisukujen luokkaan (*riddarklassen*). Suku sammui Ruotsiin kuuluneessa Suomessa mieslinjalta vuonna 1806. Suvun edustajia oli kuitenkin jäänyt vuoden 1743 Turun rauhan jälkeen Venäjään liitettyyn Vanhaan Suomeen. Tämän sukuhaaran edustajia eli Suomessa ainakin 1900-luvun alkuun saakka. Osa suvusta siirtyi 1800-luvulla muualle Venäjälle ja alkoi kirjoittaa nimensä muodossa *Ollongren*. Venäjän vallankumouksen jälkeen suvun edustajia muutti Hollannin Itä-Intiaan ja sieltä 1950-luvulla Alankomaihin, jossa suku elää edelleen. Hollantilaisen sukuhaaran päämies Alexander Ollongren merkittiin vuonna 2002 perheineen Hollannin aateliin.

## Tunnettuja suvun jäseniä
*Vladimir Ollongren (1867–?), upseeri Venäjän armeijassa, Sevastopolin kaupunginkomendantti, Bakun kaupunginprefekti
*Alexander Ollongren (s. 1928), alankomaalainen tähtitieteilijä, Vladimir Ollongrenin pojanpoika
*Kajsa Ollongren (s. 1967), alankomaalainen poliitikko, Alankomaiden puolustusministeri, Alexander Ollongrenin tytär

Äitinsä puolelta sukuun on kuulunut muun muassa voimistelunopettaja Elli Björkstén.

## Lähteet

## Kirjallisuutta
*Falck, Henrik: Ållongren i Finland. *Genos* 1994: 139–140.

## Aiheesta muualla
* Ållongren i Finland, aatelissuku Europeana heraldica, Kansallisarkisto
Tora Aasland

**Tora Aasland** (s. 6. marraskuuta 1942 Skien) on norjalainen sosiologi ja sosialistisen vasemmistopuolueen poliitikko. Hän istui suurkäräjillä vuosina 1985–1993 ja toimi Norjan tutkimus- ja korkeakouluministerinä vuosina 2007–2012. Lisäksi hän on ollut Rogalandin maaherra vuosina 1993–2007 sekä 2012–2013. Vuonna 2005 hänelle myönnettiin Pyhän Olavin ritarikunnan ansiomerkki.
## Lähteet

## Aiheesta muualla
* ''Tora Aasland'' Norjan suurkäräjien verkkosivuilla
Johann Gramann

**Johann Gramann** (**Graumann**, **Johannes Poliander)** (5. heinäkuuta 1487 Neustadt an der Aisch, Baijeri, Saksa – 29. huhtikuuta 1541 Königsberg, Itä-Preussi, Saksa) oli alkuaan katolinen pappi, teologi, pedagogi, myöhemmin luterilainen reformaattori, pappi ja virsirunoilja.

Gramann opiskeli Leipzigissa ja vuodesta 1519 Wittenbergin yliopistossa seuraten Philipp Melanchthonin ja Martin Lutherin opetusta. Hänet nimitettiin 1520 Leipzigin Tuomaskoulun rehtoriksi. Hän osallistui 1519 käytyyn väittelyyn tohtori Johann Eckin ja Lutherin ja Carlstadtin välillä Eckin amanuenssina. Väittelyn seurauksena hän siirtyi reformaation kannalle ja hänestä tui evankelinen pappi Würzburgissa, mutta alkaneen talonpoikaiskapinan takia hän lähti Nürnbergiin. Lutherin suostumuksella Brandenburgin maakreivi Albrecht nimitti hänet papiksi Königsbergiin 1525. Siellä hän alkoi käyttää nimeä Poliander. Hän toimi yhteistyössä Paul Speratuksen kanssa ja  järjesteli tarmokkaasti alueen evankelisia kouluja ja toimi reformaation mukaisen opin puolesta muun muassa kastajaliikkeitä, anabaptisteja vastaan.

Johann Sebastian Bach on käyttänyt Gramannin kirjoittamia virsisäkeistöjä kantaateissaan, muun muassa BWV 17, BWV 28, BWV 29, BWV 51, BWV 167,  ja moteteissaan BWV 225, BWV 231.

Yksi Gramannin kirjoittama virsi on säilynyt käytössä, virsi "Nun lob, mein Seel, den Herren" noin vuodelta 1540. Sitä on kutsuttu ensimmäiseksi reformaation ylistysvirreksi.

Virsi on Suomen evankelis-luterilaisen kirkon virsikirjassa virsi 323 "Nyt kiitä, sielu, Herraa" (Suom. Jacob Finno virsikirjaan 1583., uud. suom. ja säk. 5 Anna-Maija Raittila 1984). Ruotsin kirkon virsikirjassa se on virsi 9, Anna-Maija Raittilan 1999 uudistamana.

## Lähteet